Den Vest-Sjællandske Avis, 1841-05-18
Lovgivning. Under 14de de er udfærdiget et Patent for Hertugdømmerne Slesvig og Holsteen, ifølge hvilket Ophævelsen af Udførselstolden for Egetræ og Bark samt af Jndførselstolden for Egetræ er definitivt approberet. (Berl. Av.)- Høiesteretsdom. J Nr. 17 og 18 af "Nordisk Kirketidendes forrige Aargang fandtes en Beretning om den nye Psalmebogs Jndførelse i Barrit, Kirke, der deels gav Sognepræsten for Vrigsted og Barrit Menighed R. Bøttger Anledning til i et andet Blad at gjendrive de i "Nordisk Kirketidende", indeholdte Urigtigheder og Jnsinuationer, deels bevirkede, at Cancelliet beordrede Pastor Bøttger at anlægge Sag mod Magister Lindberg paa Grund af de mod Bøttger gjorte Beskyldninger. Sagen mod Lindberg er endnu ikke paakiendt ved Domstolene; derimod er der den 12te de, afsagt Dom i Høiesteret i den mod endeel Gaardmænd anlagte Sag, fordi de havde udviist en fredsforstyrrende og ulovlig Adfærd mod den nye Psalmebogs Jndførelse i fornævnte Kirke Søndagen den 2den og 9de Februar f. A. Høiesteret kjendte saaledes for Ret: "Søren Olesen bør for Actors Tiltale i denne Sag fri at være. J Henseende til de øvrige Tiltalte bør Overpolitierettens Dom ved Magt at stande. Auditeur Liebenberg tillægges i Salarium 30 Rbd. Sølv, hvoraf hver af de Tiltalte med Undtagelse af Søren Olesen udreder Ved den inden Veile Amts Overpolitieret stadfæstede og ved Bierre-Hatting Herreders Politieret den 15de Februar 1840 afsagte Dom vare de Tiltalte Gaardmændene Jens Laursen, Ole Hansen og Peder Dollerup idømte en Mulct af 30 Rbd. Sølv hver til Veile Amts Fattigkasse, Jørgen Frederiksen, og Mads Christensen en Mulct af 40 Rbd. hver, Nicolai Olesen, Rasmus Olesen og Jens Andersen en Mulct af 30 Rbd. hver, Hans Buhl, Rasmus Hansen, Rasmus Jensen, Peter Simonsen, Peder Nielsen, Peder Albertsen, Jens Andersen, Hans Eskildsen, og Søren Olesen hver en Mulct af 20 Rbd., alt at udrede inden 3 Solemærker efter Dommens Forkyndelse. Sagens Omstændigheder ere i Korthed følgende: Da Præsten Bøttger af flere af Menighedens Medlemmer var bleven opfordret til at indføre den nye Psalmebog, afholdt han flere Forsamlinger, hvoraf Følgen blev, at 147 erklærede sig for den nye Palmebog og kun 31 for at beholde den gamle. Da Lovgivningen bestemmer, "at det er blevet tilladt enhver Menighed, naar Pluraliteten af samme er enig, at brugt den nye Psalmebog vel den offentlige Gudstjeneste uden derom i Forveien at indgive Ansøgning, saa var Sagen i Grunden dermed afgjort, men Pastor Bøttger sendte for Sikkerheds Skyld Jndholdet af Voteringen ind til Biskoppen, der atter tilstillede Cancelliet samme, hvilket Collegium bifaldt, "at dennye Psalmebog indførtes ved Gudstjenesten i Barrit Kirke, da Pluraliteten af den til Barrit-Kirke hørende Menighed har erklæret sig for den nye Palmebogs Jndførelse." Hermed maatte Sagen ansees endelig afgjort, og det bestemtes, efterat Cancelliets Resolution var bekjendtgjort i Barrit-Kirke første Juledag 1839, at man skulde begynde at benytte den nye Psalmebog den 1ste Søndag i Februar Maaned næste Aar, hvorhos det bemærkedes, at de, der ikke havde Raad til at anskaffe den nye Palmebog, kunde erholde samme gratis, da Grev Scheel havde tilbudt at komme Menigheden til Hjælp med en Gave af 50 Psalmebøger. Sagens Beskaffenhed frembyder en høi Grad af Sandsynlighed for, at endeel af Menigheden er bleven paavirket udenfra, og da Søndagen til Jndførelsen kom, vedblev en Deel Bønder at synge efter den gamle Psalmebog. Pastor Bøttger advarede dem og lovede dem Forglemmelse af det Passerede, naar de vilde falde til Føie; men næste Søndag indfandt de sig atter og vedblev som forhen. En saadan Trods mod Øvrighedens Resolution og Majoritetens lovlige Ret bevirkede, at Sag blev anlagt og Udfaldet blev, som vi ovenfor have meddeelt samme. (Dagen.)